**Fejér Megyei Önkormányzat Közgyűlésének**

**193/2015. (XII.17.) önkormányzati határozata**

**a Közép-Magyarországi Régió szétválásával kapcsolatos állásfoglalásról**

A Fejér Megyei Közgyűlés megtárgyalta a „Javaslat a Közép-Magyarországi régió szétválásával kapcsolatos állásfoglalásra” című előterjesztést és az alábbi határozatot hozta:

A Közgyűlés a Közép-Magyarországi Régió regionális lehatárolásának felülvizsgálata tárgyában érkezett belügyminisztériumi megkeresés vonatkozásában a szétválás vázolt lehetséges módozatai közül a 2. számú alternatíva elfogadását javasolja.

A Fejér Megyei Közgyűlés nem kívánja Pest megye megszűnését és szolidáris különösen annak elmaradottabb, leszakadó térségeivel, amelyeknek valóban szükségük lenne kedvezőbb támogatási feltételekre.

A közgyűlés továbbá nem támogatja, hogy a budapesti agglomeráció kiemelten fejlett térségei támogatási forrást vonjanak el az ország kevésbé fejlett régióitól.

Székesfehérvár, 2015. december 17.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: